Werner Konrad Graf von Moltke (24. toukokuuta 1936 Mühlhausen – 29. tai 30. heinäkuuta 2019 Nieder-Olm) oli saksalainen yleisurheilija, joka kilpaili kymmenottelussa. Hän edusti seuratasolla Universitätssportclub Mainzia. Von Moltke voitti EM-kisoista kaksi mitalia, kultaa Budapestista 1966 ja hopeaa Belgradista 1962. Hän osallistui olympialaisiin kerran, Méxicossa 1968. Von Moltke joutui kuitenkin keskeyttämään tuon kilpailun jo kahden lajin jälkeen.